
H O T Ă R Â R E A
nr. 354 din 30.10.2019
[bookmark: _Hlk511930597][bookmark: _Hlk511930576]privind aprobarea modificării tarifelor de salubrizare practicate de către SC GOSPODĂRIE COMUNALĂ GIARMATA SRL  în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată pe raza UAT Giarmata în baza contractului de delegare a gestiunii serviciului de salubrizare                                  nr. 7248/16.12.2010


CONSILIUL LOCAL al comunei Giarmata, județul Timiș, întrunit în ședința ordinară din data de 30.10.2019

Având în vedere :
· Adresa SC Gospodărie Comunală Giarmata SRL înregistrată la sediul Primăriei Comunei Giarmata sub nr.10860/04.10.2019;
· expunerea de motive a d-lui primar ing. Bunescu Virgil;
· referatul Compartimentului Juridic;
· prevederile contractului de delegare prin concesiune a activității de colectare și transport a deșeurilor de pe raza UAT Giarmata prin contractul de concesiune nr. 7248/16.12.2010 semnat cu SC GOSPODĂRIE COMUNALĂ GIARMATA SRL;
· prevederile art. 6 alin. (1) lit. l), k) si p), Art. 8 alin. (1), Art. 26 alin. (5) din Legea serviciului de salubrizare a localităților nr. 101/2006;
· prevederile Ordinului ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
· avizele favorabile acordate de comisiile de specialitate din cadrul Consiliului Local Giarmata;
               În temeiul art. 129 alin. (7) lit. c), art. 139 alin. (1) și 196 alin. (1) lit. a) din Ordonanţa de Urgenţă nr. 57/2019privind Codul administrativ;

H O T Ă R Ă Ș T E :

ART. 1 Se aprobă modificarea tarifelor din contractul de delegare a gestiunii serviciului de salubrizare nr. 7248/16.12.2010 semnat cu  SC GOSPODĂRIE COMUNALĂ GIARMATA SRL pentru activitatea de colectare și transport al deșeurilor municipale, acestea urmând a fi:

	Tarif salubrizare
	UM
	Tarif propus 

	Persoane fizice
	lei/gospodărie/lună
	25 lei (TVA inclus)

	Persoane juridice
	Lei/mc
	92,44 lei (fără TVA)




ART.3. Noile tarife menționate la art.1 din prezenta hotărâre vor fi aplicabile de la data de 01 noiembrie 2019.

ART. 4 Cu ducerea la îndeplinire a prezentei hotărâri se încredințează SC GOSPODĂRIE COMUNALĂ GIARMATA SRL.
ART. 5. Prezenta hotărâre a fost adoptată cu un număr de 15  voturi „pentru”, 0,,împotrivă”, 0,,abțineri”.
ART. 6. Prezenta hotărâre se comunică :
· Instituției Prefectului – Județul Timiș ;
· primarului Comunei Giarmata;
· SC GOSPODĂRIE COMUNALĂ GIARMATA SRL.
· se va afișa.


PREȘEDINTE DE ȘEDINȚĂ							SECRETAR UAT
   MIHĂLCEANU CLAUDIU						    GHERMAN SORINA-ANA
